ইগর আকিনফিভ
ইগর ভ্লাদিমিরোভিচ আকিনফিভ (রুশ: Игорь Владимирович Акинфеев, আ-ধ্ব-ব: [ˈiɡərʲ vlɐˈdʲimʲɪrəvʲɪtɕ ɐkʲɪnˈfʲeɪf]; জন্ম: ৮ এপ্রিল ১৯৮৬) হচ্ছেন রাশিয়ান পেশাদার ফুটবলার, যিনি রাশিয়ান প্রিমিয়ার লিগের দল পিএফসি সিএসকেএ মস্কো এবং রাশিয়ার হয়ে গোলরক্ষক এবং অধিনায়ক হিসেবে খেলেন। তিনি পিএফসি সিএসকেএ মস্কোতে তার পুরো কর্মজীবন কাটিয়েছেন, যেখানে তিনি প্রায় ৫০০-এরও বেশি ম্যাচে খেলেছেন। তিনি ৬টি রাশিয়ান প্রিমিয়ার লিগের শিরোপা, ৬টি রাশিয়ান কাপ এবং ২০০৫ সালে উয়েফা কাপ জয়লাভ করেন। ২০০৪ সাল থেকে রাশিয়ার হয়ে খেলা শুরু করেন, যেখানে তিনি ১০০টি ম্যাচ খেলার যোগ্যতা অর্জন করেছেন। তিনি তিনটি উয়েফা ইউরোপীয় চ্যাম্পিয়নশিপ এবং ২০১৪ ফিফা বিশ্বকাপের জন্য রাশিয়া দলে নির্বাচিত হয়েছিলেন। মার্চ ২০১৭ সালে তিনি তার পূর্বসূরি ভাসিলি বেরেজুৎস্কির অবসরের পর রাশিয়ার অধিনায়কের দায়িত্ব পালন করা শুরু করেন। ইগর আকিনফিভ হচ্ছেন লেভ ইয়াশিন ক্লাবের একজন সদস্য এবং রাশিয়া জাতীয় ফুটবল দলে অন্য কোন গোলরক্ষকের তুলনায় তার বেশি ক্লিন শিট রয়েছে।[১]